Jeg har nu et par steder set beslutninger begrundet med diskussioner på IRC. Af hensyn til de wikipedianere, der ikke er på IRC (og af hensyn til senere at kunne genfinde argumenterne, hvis det bliver nødvendigt), må man meget gerne beskrive diskussionerne nærmere. -- 21. mar 2006 kl. 09:17 (CET)
Jeg er helt enig i, at der ikke bør træffes beslutninger på IRC. I det år, jeg har været med, har jeg nu heller ikke oplevet det. Hvis en diskussion fører frem til noget principielt, er den altid blevet henvist til wikipedia. Men naturligvis kan nogen handle ud fra inspiration hentet på IRC. Mon ikke det er, hvad der er tale om? -- 21. mar 2006 kl. 09:34 (CET)
Det er jo ikke helt til at vide, hvis ikke man har været på IRC på det pågældende tidspunkt, men du har sandsynligvis ret. -- 21. mar 2006 kl. 09:43 (CET)
